|  |
| --- |
| **СПРАВКА** **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНАТА КОНСУЛТАЦИЯ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ПРИЕМ НА УЧЕНИЦИ В ПЪРВИ КЛАС НА ОБЩИНСКИТЕ УЧИЛИЩА НА ТЕРИТОРИЯТА НА ГР. ПЛОВДИВ**  |
| **№**  | **Организация/потребител** **/вкл. начина на получаване на предложението/**  | **Бележки и предложения**  | **Приети/ неприети**  | **Мотиви**  |
| **1.** | **Светла Костова svest\_89@abv.bg****Получено по електронната поща на адреса на Системата за прием на ученици в първи клас priem@plovdiv.bg** | Предлагам в критериите да бъдат давани някакви точки и за официално разведени родители, защото реално детето се отглежда от един родител, както са и децата с един починал родител.Предлагам да има и критерии за месторабота на родител в прилежащия район, за което сигурно има начин да бъде проверено автоматично и биха могли както адресната регистрация да се разделят според постъпване на работа преди повече от 3 години, между 3 и 1 година и по- малко от една година преди кандидатстването. Това ще има добър социален и икономически отзвук. | неприети | Съгласно Семейния кодекс след развода родителите продължават да са отговорни за отглеждането и възпитанието на ненавършилите пълнолетие деца. Има и голям брой деца, които се отглеждат от родители, които не са встъпили в брак. Критерият за месторабота беше въведен през 2017 година и беше премахнат по следните причини:- родителите се опитваха да представят недействителни документи за доказване на този критерий и е твърде трудна автоматичната проверка на сключените трудови договори;- безработните родители са дискриминирани, защото не могат да ползват този критерий;- дискриминирани се чувстват и родителите, които работят на отдалечено място от желаното училище;- работещите при некоректни работодатели не могат да докажат адрес на месторабота. |
| **2.** | **Отдел „Образование“ на Община Пловдив** | Предложение към чл.23, ал.6, т.2 да се създаде нова т.3 със следния текст: „Само по генерирани случайни числа (съгласно т.2) се подреждат децата, които ползват максимален брой точки за адресната регистрация, независимо къде е адресът и от кога е регистрацията, но имат брат/ сестра до 12-годишна възраст, които са ученици в желаното училище, но след като са класирани всички деца, ползващи т.1“. | прието | Необходимо е уточнение за подреждане на децата с равен брой точки, когато се приемат деца с брат/сестра до 12-годишна възраст, които са ученици в желаното училище, защото те не ползват данни за адресна регистрация. |